એવું કહેવાય છે કે,ભગવાન વિષ્ણુએ અહિં “નિમિષ” માત્રમાં દાનવોનો સંહાર કર્યો હતો એટલે આ સ્થળનું નામ નૈમિષારણ્ય પડ્યું. તો વળી એક મત એવો પણ છે કે,અહિં “નિમિષ” નામનું ફળ વિશાળ માત્રામાં થતું હોવાથી આ સ્થળનું નામ નૈમિષારણ્ય પડ્યું. અને ત્રીજો મત એમ કહે છે કે,ભગવાન વિષ્ણુ જ્યારે દાનવોનો સંહાર કરતા હતા ત્યારે એના ચક્રની બહારની ધરી અથવા તો ચક્રના પરિઘનો એક ટુકડો [ નિમિષ ] અહિં પડ્યો હતો, આથી આ સ્થળ “નૈમિષારણ્ય” તરીકે ઓળખાયું.